Public procurement notice: Prior Information Notice Without Call For Competition
Published: 2017-01-21
Buyer: Frederiksberg Kommune
Country: DK
Region: Hovedstaden
Contract type: Services
CPV classification: 45231300 | 45232120 | 45232130 | 45232150 | 45232454

Technical requirements: Markedsdialog som forberedelse til udbud af innovationspartnerskab om udvikling og implementering af nye grønne og blå løsninger til punktforsinkelse af regnvand.
Frederiksberg Kommune ønsker at finde nye løsninger til håndtering af regnvand på måder, der kan supplere den nuværende infrastruktur. Særligt ønsker kommunen at se på muligheden for at indgå samarbejde med private leverandører om udvikling og implementering af nye grønne og blå løsninger til punktforsinkelse af regnvand. Det vil sige løsninger, der kan forsinke og dermed udligne nedsivningen af regnvand til det eksisterende kloaknet. Løsningerne skal være miljøneutrale og gerne miljøforbedrende og samtidig være tilpasset en by med stor aktivitet og megen færdsel. I første omgang gennemføres en markedsdialog for at afdække innovationspotentialet. Ved nærværende vejledende forhåndsmeddelelse inviteres der derfor til en sådan markedsdialog. På den baggrund træffes beslutning om udbud af et eller flere egentlige udviklingspartnerskaber og på sigt indkøb af den/de rette løsning(er).
Forud for udbud af innovations-/udviklingspartnerskaber om udvikling af nye grønne og blå løsninger til punktvis nedsivning af regnvand inviteres til markedsdialog på følgende datoer:
23.2.2017, kl. 8:30-16: Workshop 1 — dialog om nuværende løsninger og teknologiske muligheder. Afklaring af innovationspotentialet.
14.3.2017, kl. 8:30-15: Workshop 2 — dialog om forudsætninger for løsningsudvikling og -implementering.
Deltagelse sker ved tilmelding via tilmeldingsblanket, der kan findes på http://www.frederiksberg.dk/Virksomhed/Udbud-og-indkoeb/Aktuelle-udbud.aspx og skal sendes pr. e-mail til: rbc@innoba.dk, med anførelse af »Markedsdialog — innovationspartnerskab« i emnefeltet. Deadline for tilmelding er den 15.2.2017. Der forventes at være plads til 1-2 deltagere fra hver virksomhed. Det forbeholdes at begrænse antallet af deltagende virksomheder. Udvælgelsen vil ske således, at et bredt spektrum af aktører er repræsenteret.
Over de næste 20 år, er der i Frederiksberg Kommune afsat 2 200 000 000 DKK til implementering af grønne og blå løsninger for at håndtere fremtidige skybrud. En del af disse midler kan gå til investering i nærværende innovationspartnerskab.
Der henvises til http://www.frederiksberg.dk/Virksomhed/Udbud-og-indkoeb/Aktuelle-udbud.aspx, hvor der er offentliggjort yderligere informationsmateriale.
Alle virksomheder/personer, der er interesserede i at deltage i markedsdialogen opfordres til at tilkendegive deres interesse. Deltagelse sker ved tilmelding via tilmeldingsblanket, jf. ovenfor del II.2.4).
Nærmere detaljer vedrørende program mv. udsendes til de tilmeldte og udvalgte virksomheder forud for afholdelse af markedsdialogen.
Der ydes ikke honorar for deltagelse i dialogen, som er en afsøgning af markedsmuligheder. Markedsdialogen vil foregå i København. Det videre forløb, herunder tilrettelæggelse og vilkår for efterfølgende udbud, besluttes efter gennemførelse af markedsdialogen. Det forventes dog, at der på et senere tidspunkt annonceres udbud af et eller flere innovationspartnerskaber i henhold til udbudslovens §§ 73-79. Under efterfølgende udbud kan deltage yderligere ordregivere end Frederiksberg Kommune, hvilket i så fald vil fremgå af udbudsbekendtgørelsen.